Diari Oficial de la Generalitat Valenciana


Sumari del DOGV 8083, del 13-07-2017 (2017/6324)

RESOLUCIÓ de 10 de juliol de 2017, de la Conselleria d'Economia Sostenible, Sectors Productius, Comerç i Treball, per la qual es declara la disponibilitat de determinats crèdits sobrants en la convocatòria d'ajudes en matèria d'industrialització destinades a associacions, i s'acorda l'increment en unes quanties addicionals dels crèdits de la convocatòria d'ajudes en matèria d'industrialització destinades a pimes industrials dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6324


Data del document
:   10-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 10 de juliol de 2017, de la Conselleria d'Economia Sostenible, Sectors Productius, Comerç i Treball, per la qual es declara la disponibilitat de determinats crèdits sobrants en la convocatòria d'ajudes en matèria d'industrialització destinades a associacions, i s'acorda l'increment en unes quanties addicionals dels crèdits de la convocatòria d'ajudes en matèria d'industrialització destinades a pimes industrials dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana. [2017/6324]  
  
Antecedents  
  
Primer. Mitjançant la Resolució de 7 d'abril de 2017, de la Conselleria d'Economia Sostenible, Sectors Productius, Comerç i Treball, publicada en el DOGV 8019, d'11 d'abril, es van convocar ajudes en matèria d'industrialització per a associacions dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana.  
En el punt segon de la part dispositiva de la convocatòria, s'estableix que aquesta es finança a càrrec del capítol VII del programa pressupostari 69.02.14.440.25 dels pressupostos de la Generalitat per a l'any 2017, amb el següent desglossament inicial per línies i sectors:  
Línia S0335 Pla d'ajudes al sector del calçat 395.000 -  
Línia S0336 Pla d'ajudes al sector ceràmic 395.000 -  
Línia S0337 Pla d'ajudes al sector metal·lomecànic 395.000 -  
Línia S0352 Pla d'ajudes al sector tèxtil 395.000 -  
Línia S0353 Pla d'ajudes al sector del joguet 395.000 -  
Línia S0354 Pla d'ajudes al sector del marbre 395.000 -  
Línia S0355 Pla d'ajudes al sector del moble i il·luminació 395.000 -  
Segons el certificat de l'òrgan instructor que acompanya aquesta resolució, en l'esmentada convocatòria s'han presentat dins el termini concedit, sol·licituds l'import màxim d'ajudes a concedir de les quals és inferior a la despesa inicialment prevista per a aquestes.  
Segon. Mitjançant la Resolució de 3 d'abril de 2017, de la Conselleria d'Economia Sostenible, Sectors Productius, Comerç i Treball, publicada en el DOGV 8016, de 6 d'abril, es van convocar ajudes en matèria d'industrialització per a inversions de pimes industrials que milloren la competitivitat i sostenibilitat dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana.  
En el punt segon de la part dispositiva de la convocatòria, s'estableix que aquesta es finança a càrrec del capítol VII del programa pressupostari 47.67.38.065.18 dels pressupostos de la Generalitat per a l'any 2017, amb el següent desglossament inicial per sectors:  
S0335 Pla d'ajudes al sector del calçat 1.483.697 -  
S0336 Pla d'ajudes al sector ceràmic 1.483.697 -  
S0337 Pla d'ajudes al sector metal·lomecànic 1.483.697 -  
S0352 Pla d'ajudes al sector tèxtil 1.483.697 -  
S0353 Pla d'ajudes al sector del joguet 1.483.697 -  
S0354 Pla d'ajudes al sector del marbre 1.483.697 -  
S0355 Pla d'ajudes al sector del moble i il·luminació 1.483.698 -  
  
En el punt 2 del punt segon de la part dispositiva de la convocatòria, s'estableix que es podrien incrementar els imports anteriors en una quantia addicional, fins a arribar cada línia fins a un màxim d'1.883.697 euros per als sectors del calçat, ceràmic, metal·lomecànic, tèxtil, joguet i marbre; així com 1.883.698 € per al sector del moble i il·luminació, l'aplicació dels quals a la concessió de subvencions no requerirà una nova convocatòria, si en la convocatòria destinada per a les associacions dels sectors anteriors, i que es finança a càrrec de la resta de crèdits de les mateixes línies, es presenten sol·licituds d'ajudes per un import inferior a la despesa inicialment previst per a aquestes, la qual cosa s'acredita en el certificat que acompanya aquesta resolució.  
En el mateix punt de la part dispositiva abans referit s'estableix, igualment, que l'efectivitat de la quantia addicional queda condicionada a la declaració de disponibilitat de crèdit, en un moment anterior a la resolució de la convocatòria de concessió de la subvenció.  
D'acord amb tot això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat d'hisenda pública, del sector públic instrumental i de subvencions, resolc  
  
  
Primer  
Declarar la disponibilitat, en l'exercici 2017, dels següents crèdits sobrants en les següents línies de la convocatòria de 7 d'abril de 2017, d'ajudes en matèria d'industrialització per a associacions dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana:  
  
SECTOR DE SUPORT Codi Línia Crèdit inicial convocatòria associacions Crèdit sobrant declarat disponible  
CALÇAT S0335 395.000,00 € 128.150,29 €  
CERÀMIC S0336 395.000,00 € 359.469,77 €  
METALL S0337 395.000,00 € 67.928,97 €  
TÈXTIL S0352 395.000,00 € 149.278,93 €  
JOGUET S0353 395.000,00 € 385.200,00 €  
MARBRE S0354 395.000,00 € 321.047,00 €  
MOBLE S0355 395.000,00 € 131.982,57 €  
  
  
Segon  
Incrementar, en els imports següents, i a càrrec dels crèdits disponibles declarats en l'apartat anterior, els crèdits previstos inicialment en les línies de convocatòria de 3 d'abril de 2017, per la qual es convoquen ajudes en matèria d'industrialització per a inversions de pimes industrials que milloren la competitivitat i sostenibilitat dels sectors del calçat, ceràmic, metal·lomecànic, tèxtil, joguet, marbre i moble i il·luminació a la Comunitat Valenciana:  
  
SECTOR DE SUPORT Codi   
Línia Crèdit inicial convocatòria pimes Quantia addicional d'increment Crèdit ja incrementat convocatòria pimes  
CALÇAT S0335 1.483.697,00 € 128.150,29 € 1.611.847,29 €  
CERÀMIC S0336 1.483.697,00 € 359.469,77 € 1.843.166,77 €  
METALL S0337 1.483.697,00 € 67.928,97 € 1.551.625,97 €  
TÈXTIL S0352 1.483.697,00 € 149.278,93 € 1.632.975,93 €  
JOGUET S0353 1.483.697,00 € 385.200,00 € 1.868.897,00 €  
MARBRE S0354 1.483.697,00 € 321.047,00 € 1.804.744,00 €  
MOBLE S0355 1.483.698,00 € 131.982,57 € 1.615.680,57 €  
  
  
Tercer  
Aquesta declaració de disponibilitat de crèdit i l'increment de les quanties addicionals en els imports indicats no implica l'obertura d'un nou termini de presentació de sol·licituds ni l'inici de nou còmput de termini per a resoldre.  
  
Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictat, en el termini d'un mes comptat des de l'endemà de la publicació. O bé, directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptat des de l'endemà de la publicació, de conformitat amb el que preveu l'article 46 de la Llei 29/1999, de 13 de juliol reguladora de la jurisdicció contenciosa administrativa.  
  
  
València, 10 de juliol de 2017.- El conseller d'Economia Sostenible, Sectors Productius, Comerç i Treball: Rafael Climent González.